b"\n_START_ARTICLE_\nAlfred Argens\xc3\xb3 Salla\n_START_SECTION_\nTraject\xc3\xb2ria\n_START_PARAGRAPH_\nDel barri de la Zona Franca, es form\xc3\xa0 a la UE Polvoritense, al futbol base del Bar\xc3\xa7a i al CF Trajana, d'on pass\xc3\xa0 al RCD Espanyol B. Va destacar al filial perico, amb el qual va ser el porter menys golejat al seu grup de la Segona B. A la temporada 98/99 puja al primer equip com a suplent, sense arribar a debutar en Lliga._NEWLINE_A la campanya 99/00 fou cedit al CD Badajoz, de la Segona Divisi\xc3\xb3, on disput\xc3\xa0 33 partits abans de patir una lesi\xc3\xb3. De nou a l'Espanyol, debut\xc3\xa0 a la primera divisi\xc3\xb3, tot jugant tres partits sota els pals de l'equip catal\xc3\xa0._NEWLINE_Entre el 2001 i el 2003 guanyaria pres\xc3\xa8ncia. No arrib\xc3\xa0 a ser la primera opci\xc3\xb3 a la porteria espanyolista, per\xc3\xb2 hi sum\xc3\xa0 28 partits en dues temporades._NEWLINE_Posteriorment, va jugar a les files de l'Elx CF i el Girona FC, on es retir\xc3\xa0 el 2004."